Kaapse Wilger (ook somtyds verwys as Safsafwilger) is verbasend rypbestand en matig droogtebestand. Dit is 'n halfbladwisselende boom wat vinnig groei. Daar is verskeie subspesies van Salix mucronata. Dit is die enigste inheemse wilgerboom in Suid Afrika. Die vertoning van Safsafwilger in 'n groep lyk tipies soos die van die uitheemse wilgerboom wat ooral in die land voorkom. Salix mucronata het 'n aggressiewe wortelstelsel en aard glad nie in 'n houer nie. Die boom word nie aanbeveel vir 'n klein tuin nie.